Perumahan Negara Lumut

Perumahan Negara Lumut, secara rasmi Rancangan Perumahan Negara Kampung Lumut, ialah sebuah kawasan perumahan awam di Lumut iaitu sebuah petempatan di Daerah Belait, Brunei. Ia mempunyai penduduk lebih kurang 4,500 orang. Perumahan Negara Lumut merupakan salah satu kawasan perumahan Rancangan Perumahan Negara, skim perumahan oleh kerajaan bagi rakyat Brunei.

 Geografi 
Perumahan Negara Lumut terletak di Lumut, nama umum bagi sebuah kelompok petempatan di Mukim Liang yang merangkumi Kampung Lumut asal dan beberapa petempatan di sekitarnya. Ia berhampiran dengan petempatan Kampung Sungai Taring dan Kampung Sungai Bakong di bahagian utara dan Kampung Lumut Tersusun di bahagian timur.

 Pentadbiran 
Perumahan Negara Lumut secara rasmi dibahagikan kepada dua kawasan, iaitu Perumahan Negara Lumut Kawasan 1 dan Perumahan Negara Lumut Kawasan 2, dan mereka merupakan kampung iaitu pembahagian pentadbiran peringkat ketiga dan terbawah di Brunei. Walau bagaimanapun, penduduk yang tinggal di Perumahan Negara Lumut adalah di bawah tanggungjawab seorang ketua kampung; pada masa ini jawatan tersebut masih kosong.

 Lihat juga 
 Senarai kawasan perumahan awam di Brunei

 Rujukan 

Lumut
Lumut